બનાવની પ્રાપ્ત વિગતો મુજબ ટંકારા તાલુકાના લજાઈ ગામની ગ્રામ પંચાયત કચેરીને તાળાબંધી કરાઈ હતી અને ગ્રામજનો દ્વારા ટીડીઓ ટંકારાને આવેદન પાઠવી જણાવ્યું છે કે લજાઈ ગામે વિકાસના કાર્યો ના થતા હોય જેથી ઉપસરપંચ અને સભ્યોની હાજરીમાં ગ્રામ સભા બોલાવી હતી આ બાબતે સરપંચને તેમજ તેના પરિવારના સભ્યોને જાણ કરી હોવા છતાં હાજર રહ્યા ના હતા આ સભામાં વિકાસકાર્યો થતા ના હોય તે માટે ચર્ચા કરવાની હતી પરંતુ સરપંચ હાજર ના હોય જેથી હાજર સભ્યો દ્વારા ગ્રામ પંચાયતને તાળાબંધી કરવાનો નિર્ણય કર્યો અને તાળાબંધી કરેલ છે લજાઈ ગ્રામ પંચાયતમાં પાણીની પાઈપલાઈન, સીસીરોડ, ભૂગર્ભ ગટર, સહાય તથા જરૂરી દાખલા જેવા કાર્યો થતા ના હોય જેથી તાળાબંધી કરાઈ હોવાનું જણાવ્યું છે